BERETNING

om SESAR-fællesforetagendets årsregnskab for det regnskabsår, der sluttede den 31. december 2008, med fællesforetagendets svar

2009/C 310/02

INDHOLD

INDLEDNING

SESAR-fællesforetagendet blev oprettet i februar 2007 (1) for at styre aktiviteterne i SESAR-projektet (Single European Sky Air Traffic Management Research). Fællesforetagendet har sit sæde i Bruxelles.

»Definitionsfasen« påbegyndtes i 2005: Den ledes af Den Europæiske Organisation for Luftfartens Sikkerhed (Eurocontrol) og samfinansieres af fællesskabsbudgettet via programmet for transeuropæiske transportnet. Resultatet af denne fase er den europæiske masterplan for lufttrafikstyringen (ATM-masterplanen), som definerer indholdet af udviklings- og implementeringsplanerne for den næste generation af ATM-systemer.

Budgettet for SESAR's udviklingsfase er på 2,1 milliard euro, som skal betales med lige store bidrag fra Fællesskabet, Eurocontrol og de deltagende offentlige og private partnere. Fællesskabets bidrag finansieres over syvende rammeprogram for forskning og teknologisk udvikling og programmet for transeuropæiske transportnet. Ca. 90 % af bidragene fra Eurocontrol og de andre interesserede parter vil blive givet i form af naturalydelser.

REVISIONSERKLÆRING

I overensstemmelse med traktatens artikel 248 har Retten revideret fællesforetagendets regnskaber ( 2 ) , som omfatter »årsregnskabet« ( 3 ) og »beretningen om budgetgennemførelsen« ( 4 ) for det regnskabsår, der afsluttedes den 31. december 2008, samt efterprøvet lovligheden og den formelle rigtighed af de transaktioner, der ligger til grund for regnskabet.

Direktørens ansvar

Direktøren udøver funktionen som anvisningsberettiget ( 6 ) . På eget ansvar og inden for rammerne af de givne bevillinger gennemfører han budgettet, både med hensyn til indtægter og udgifter, i overensstemmelse med de finansielle bestemmelser for fællesforetagendet. Direktøren er ansvarlig for at etablere ( 7 ) en organisatorisk struktur samt interne forvaltnings- og kontrolsystemer og -procedurer, som sikrer, at der udarbejdes et endeligt årsregnskab uden væsentlig fejlinformation som følge af svig eller fejl, og at de transaktioner, der ligger til grund for det, er lovlige og formelt rigtige.

Rettens ansvar

Revisionen blev gennemført i overensstemmelse med IFAC's og ISSAI's ( 8 ) internationale revisionsstandarder og etiske kodekser. I henhold til disse standarder skal Retten opfylde etiske krav og planlægge og udføre revisionen med henblik på at få rimelig sikkerhed for, at regnskabet er uden væsentlig fejlinformation, og at de transaktioner, der ligger til grund for det, er lovlige og formelt rigtige.

Det indgår i Rettens revision, at der udføres revisionshandlinger for at tilvejebringe revisionsbevis vedrørende beløbene og oplysningerne i regnskabet og de underliggende transaktioners lovlighed og formelle rigtighed. Valget af revisionshandlinger foretages på grundlag af Rettens vurdering, herunder dens vurdering af risikoen for, at der er væsentlig fejlinformation i regnskabet, eller at transaktioner som følge af svig eller fejl ikke er lovlige og formelt rigtige. Når Retten vurderer disse risici, tager den hensyn til den interne kontrol, der vedrører udarbejdelsen og aflæggelsen af regnskabet, og udformer revisionshandlinger, som er hensigtsmæssige i de konkrete tilfælde. Rettens revision omfatter også en vurdering af, om de anvendte regnskabspraksis er hensigtsmæssige, og om de foretagne regnskabsmæssige skøn er rimelige, samt en vurdering af den samlede aflæggelse af regnskabet.

Retten mener, at det tilvejebragte revisionsbevis er tilstrækkeligt og egnet som grundlag for nedenstående erklæringer.

Erklæring om regnskabets rigtighed

Det er Rettens opfattelse, at SESAR-fællesforetagendets årsregnskab i alt væsentligt giver et retvisende billede af foretagendets finansielle stilling pr. 31. december 2008 og af resultaterne af dets transaktioner og pengestrømme i det afsluttede regnskabsår i overensstemmelse med bestemmelserne i dets finansregulativ.

Erklæring om lovligheden og den formelle rigtighed af de transaktioner, der ligger til grund for regnskabet

Det er Rettens opfattelse, at de transaktioner, der ligger til grund for SESAR-fællesforetagendets årsregnskab for det regnskabsår, der afsluttedes pr. 31. december 2008, i alt væsentligt er lovlige og formelt rigtige.

KOMMENTARER TIL DEN BUDGETMÆSSIGE OG ØKONOMISKE FORVALTNING

Budgetprincippet om etårighed er ikke overholdt

I rammefinansforordningen hedder det, at bevillingerne på budgettet gælder for ét år, der begynder den 1. januar og slutter den 31. december. I fællesforetagendets vedtægter bekræftes det, at regnskabsåret svarer til kalenderåret.

Men i artikel 5 i fællesforetagendets finansregulativ hedder det, at det første regnskabsår begynder, når fællesforetagendet begynder at gennemføre selvstændige operationer i 2007 og slutter den 31. december 2008. Bestyrelsen godkendte det endelige budget for perioden august 2007 til december 2008 i april 2008. Denne beslutning overholder ikke princippet om etårighed, som er fastsat i rammefinansforordningen og fællesforetagendets vedtægter.

Budgetgennemførelsen

På det endelige budget, som bestyrelsen godkendte i april 2008, var der opført 1 463 millioner euro i forpligtelsesbevillinger og 38 millioner euro i betalingsbevillinger. Ved udgangen af 2008 var der kun igangsat få projekter, og budgettet viste sig derfor at være stærkt urealistisk. Det kommer til udtryk i udnyttelsesgraden for forpligtelses- og betalingsbevillinger, som var henholdsvis 1 % og 17 %.

I henhold til fællesforetagendets finansregulativ skulle bestyrelsen have godkendt stillingsfortegnelsen samtidig med budgettet. Men det skete ikke for så vidt angår perioden 2007-2008.

ANDRE FORHOLD

Interne kontrolsystemer

Fællesforetagendet har endnu ikke et finansielt system, hvori det almindelige regnskab og budgetregnskabet er integreret. Efter planen vil et fuldstændigt finansielt informationssystem først være implementeret ved udgangen af 2009.

Afdelingen for kontrakter og indkøb har endnu ikke udarbejdet fyldestgørende interne kontrolsystemer. Fællesforetagendet har endnu ikke udarbejdet en beredskabsplan og har heller ikke udformet en politik for databeskyttelse.

Under Rettens kontrol af en stikprøve på 36 transaktioner blev der påvist adskillige tilfælde, hvor den interne kontrol ikke havde fungeret korrekt. I seks tilfælde havde fællesforetagendet f.eks. først indgået de budgetmæssige forpligtelser, efter at det allerede havde indgået de retlige forpligtelser. Hertil kommer, at der var underskrevet forsikringskontrakter for medarbejdere, uden at der som påkrævet var afholdt en udbudsprocedure. I disse tilfælde var budgetforpligtelserne også underskrevet, efter at de retlige forpligtelser var indgået, og kontrakterne var godkendt af en tjenestemand uden de nødvendige beføjelser.

Medtagelse af aktiver

Men fællesforetagendet har endnu ikke udformet en regnskabspolitik for behandling af eventuelle aktiver, som tilvejebringes i projektets udviklingsfase. Der er ikke indført et ledelsesinformationssystem, som gør det muligt at fordele omkostningerne på specifikke arbejdspakker eller finde frem til driftsomkostningernes finansieringskilde. Det besværliggør en korrekt værdiansættelse af aktiver. Da der kun har været få konkrete foranstaltninger, indvirker det ikke på regnskaberne for 2008, men vil få væsentlig indvirkning fra og med 2009.

Fællesforetagendets finansregulativ

For sen betaling af medlemskontingenter

Ifølge vedtægterne skal de stiftende medlemmer indbetale et første bidrag på mindst 10 millioner euro inden for en frist på ét år fra fællesforetagendets oprettelse. Eurocontrol betalte sit første bidrag den 21. august 2008, mens fællesforetagendet blev oprettet den 3. marts 2007. Kommissionen havde allerede betalt Fællesskabets bidrag den 1. august 2007.

Årsberetningen

Ifølge artikel 7 og artikel 16 i fællesforetagendets vedtægter og artikel 40 i rammefinansforordningen for Fællesskabets organer skal den administrerende direktør udarbejde en årsberetning. Denne beretning skal gøre rede for SESAR-projektets forløb, særlig med hensyn til tidsplan, omkostninger og resultater. Beretningen skal indeholde relevante oplysninger om de finansielle forhold og forvaltningen, resultaterne af fællesforetagendets transaktioner i forhold til de opstillede mål, en redegørelse for risiciene i forbindelse med transaktionerne, en redegørelse for, hvordan de disponible ressourcer er udnyttet, og for, hvordan det interne kontrolsystem har fungeret. Bestyrelsen fremsender hvert år senest den 15. juni en analyse og en evaluering af den anvisningsberettigedes årsberetning til budgetmyndigheden.

Retten modtog årsberetningen i maj 2009. Selv om beretningen indeholder oplysninger om finansielle og operationelle forhold, overholder den ikke alle kravene i de gældende forordninger. Redegørelsen for projektets forløb omfatter ikke en detaljeret evaluering af resultaterne for så vidt angår de opstillede mål og den fastlagte tidsplan. Beretningen omfatter ikke en vurdering af hvordan det interne kontrolsystem har fungeret, som den skal ifølge rammeforordningen.

Oprettelse af SESAR-fællesforetagendet, herunder ansættelse af personale, udarbejdelse af procedurer og definition af politikker og processer. Omlægning af fællesforetagendet for at bringe det i overensstemmelse med den nye juridiske model for fælles teknologiinitiativer (FTI).

at udstikke de retningslinjer og træffe de afgørelser, der er nødvendige for gennemførelsen af SESAR-projektets udviklingsfase, og føre den overordnede kontrol med gennemførelsen

en repræsentant for organisationer, der repræsenterer personalet i sektoren for lufttrafikstyring, udpeget af deres repræsentative organisation på europæisk plan

at organisere det tekniske forsknings- og udviklingsarbejde og det validerings- og undersøgelsesarbejde, som det har ansvaret for, så fragmentering af aktiviteterne undgås

at sikre, at aktørerne i lufttrafikstyringssektoren i Europa involveres, navnlig luftfartstjenesteudøvere, luftrumsbrugere, faglige personaleorganisationer, lufthavne og fremstillingsindustri samt de relevante videnskabelige institutioner og det relevante videnskabelige miljø

at organisere og koordinere aktiviteterne i SESAR projektets udviklingsfase i overensstemmelse med den ATM-masterplan, der udarbejdes i projektets definitionsfase, som Eurocontrol forvalter, ved at sammenlægge og forvalte offentlige og private midler i en samlet struktur og sikre den nødvendige finansiering af aktiviteterne i SESAR projektets udviklingsfase i overensstemmelse med ATM-masterplanen

at forvalte forsknings-, udviklings- og valideringsaktiviterne i SESAR projektet ved at samle offentlige og private midler, der stilles til rådighed af medlemmerne, idet man udnytter eksterne tekniske ressourcer og navnlig trækker på Eurocontrols erfaringer og ekspertise.

at sikre moderniseringen af det europæiske lufttrafikstyringssystem ved at koordinere og samle alle relevante forsknings- og udviklings-indsatser i Fællesskabet

»Fællesskabet kan oprette fællesforetagender eller enhver anden struktur, der er nødvendig for korrekt gennemførelse af programmerne for forskning, teknologisk udvikling og demonstration i Fællesskabet.«

FÆLLESFORETAGENDETS SVAR

Afsnit 16

Foranstaltningen, som blev vedtaget af bestyrelsen i henhold til artikel 5, stk. 2 i de finansielle bestemmelser for SESAR-fællesforetagendet (herefter benævnt »SJU«), blev truffet under hensyn til opstarten af aktiviteterne og de begrænsede udgifter i løbet af de første måneder af SJU’s eksistens.

Afsnit 18

SJU har ansvaret for SESAR-programmets udviklingsfase, som forventes at vare frem til 2016. Programmet er flerårigt og vil derfor i hele sin levetid være kendetegnet ved en forventet budgetmæssig uligevægt mellem indtægter og udgifter. Endvidere er der behov for de disponible midler i SJU ved udgangen af 2008 til iværksættelsen af ca. 200 projekter i slutningen af 2009 og begyndelsen af 2010.

Behovet for at ændre SJU’s grundforordning og tilpasse SJU’s retsgrundlag, så det svarer til et fuldgyldigt fællesskabsorgan, indvirkede på SJU’s kapacitet til at iværksætte programmet således som oprindeligt forventet i slutningen af 2008.

Afsnit 20-24

2007-2008 var en opstartsfase for SJU, og midlerne var koncentreret om den første opbygning af organisationen og især om indgåelsen af aftalerne med ansøgerne til SJU-medlemskab. De ændringer, som indføres med den nye rådsforordning om ændring af grundforordningen for SJU, vil endvidere give SJU mulighed for i løbet af 2009 gradvis at opbygge et system, som er egnet til at forvalte organisationen fremover.

Med hensyn til det finansielle system står SJU på »EF’s venteliste« til implementering af ABAC og SAP samtidigt med, at det internt arbejder på et forvaltningssystem for de operationelle aspekter af programmet. Ikke desto mindre forventes SJU ikke at have et integreret finansielt system inden midten af 2010, hvilket kræver, at SJU skal forvalte sine midler med yderligere kontroller.

Afsnit 25-26

SJU vil forsøge at udarbejde en regnskabspolitik for medtagelse af de formuer, som hidrører fra programmet, i midten af 2010. Endvidere er bestemmelserne om udgiftsopgørelser, finansielle oversigter osv. nærmere beskrevet i den multilaterale rammeaftale, som finder anvendelse på programmet.

Afsnit 27

SJU’s finansielle bestemmelser, som bygger på Kommissionens rammeforordning (EF, Euratom) nr. 2343/2002, blev vedtaget af SJU’s bestyrelse den 28. juli 2009.

Afsnit 28

Årsagerne til udsættelsen af betalingen af det første Eurocontrol-bidrag havde tilknytning til vedtagelsen af de nye vedtægter for SJU. Eurocontrol havde klart til hensigt at betale bidraget, men SJU var nødt til at vurdere de nærmere konsekvenser af ændringen af SJU’s grundforordning som følge af en sådan betaling, inden SJU kunne anmode om en betaling.

Afsnit 29-30

SJU tager Revisionsrettens bemærkninger til efterretning. Som allerede nævnt var 2007-2008 fællesforetagendets første driftsår og var primært helliget etablering og organisering af offentlige-private partnerskaber. Som følge heraf var årsberetningen koncentreret om resultaterne med hensyn til opbygningen af strukturen og de første finansielle aspekter. Fra og med 2009 vil beretningen beskæftige sig med fremskridtene i retning mod opfyldelsen af programmets målsætninger.